b"\n_START_ARTICLE_\nAndrey Amador Bikkazakova\n_START_SECTION_\nBiografia\n_START_PARAGRAPH_\nAndrey Amador fitx\xc3\xa0 pel Caisse d'Epargne el 2009. A finals de 2010 fou v\xc3\xadctima d'una agressi\xc3\xb3 per part d'uns delinq\xc3\xbcents mentre entrenava a Costa Rica que l'oblig\xc3\xa0 a endarrerir l'inici de la temporada. Poc despr\xc3\xa9s una caiguda patida durant la disputa de la primera etapa de la Volta a Ast\xc3\xbaries li provoc\xc3\xa0 una fractura de clav\xc3\xadcula, que l'oblig\xc3\xa0 a perdre's el Giro d'It\xc3\xa0lia pel qual havia estat preseleccionat pel seu equip._NEWLINE_La seva primera vict\xc3\xb2ria com a professional arriba el 2012, en la 14 etapa del Giro d'It\xc3\xa0lia amb final a Cervinia, en qu\xc3\xa8 s'impos\xc3\xa0 a l'esprint als seus dos companys d'escapada, Jan B\xc3\xa1rta i Alessandro de Marchi. Aquesta era la primera vict\xc3\xb2ria d'un ciclista costa-riqueny al Giro d'It\xc3\xa0lia."